രാജ്യം പോകുന്നത് അരക്ഷിതാവസ്ഥയിലേക്ക്... ആശങ്ക പങ്കുവെച്ച് അഫ്ഗാന് വിദ്യാര്ഥികള് മലപ്പുറം: രാജ്യത്തിെന്റ നിയന്ത്രണം താലിബാന് പിടിച്ചതിെന്റ ആശങ്കകള് പങ്കുവെച്ച്, കേരളത്തിലെ വിവിധ സര്വകലാശാലകളില് പഠിക്കുന്ന അഫ്ഗാന് വിദ്യാര്ഥികള്. കാലിക്കറ്റ്, എം.ജി, കാസര്കോട് കേന്ദ്ര സര്വകലാശാല എന്നിവിടങ്ങളില് നിരവധി അഫ്ഗാന് വിദ്യാര്ഥികളാണ് പഠിക്കുന്നത്. അഫ്ഗാനിസ്ഥാനെ താലിബാന് പിടിച്ചടക്കിയതോടെ നാട്ടുകാരുടെ ജീവിതം അരക്ഷിതാവസ്ഥയിലേക്കാണ് പോകുന്നതെന്ന് ഇവര് പറയുന്നു. പഠനം കഴിഞ്ഞ് നാട്ടിലെത്തിയാല് പെണ്കുട്ടികള്ക്കുള്പ്പെടെ ജോലി ലഭിക്കുമെന്നും സുരക്ഷിത ജീവിതമുണ്ടാകുമെന്നും പ്രതീക്ഷയുണ്ടായിരുന്നെന്നും എന്നാല്, എല്ലാം ഇതോടെ തകിടം മറിഞ്ഞെന്നും എം.ജി സര്വകലാശാലയിലെ എം.എ ഇന്റര്നാഷനല് സ്റ്റഡീസ് ഒന്നാവര്ഷ വിദ്യാര്ഥി തവാഫുദ്ദീന് അസ്മി പറയുന്നു. ഓരോ ദിവസം കഴിയുേമ്ബാഴും സാഹചര്യം മോശമാകുകയാണ്.അവര് എന്തുചെയ്യുമെന്ന് നമുക്ക് പ്രവചിക്കാന് കഴിയില്ല, ഇന്നൊരു നിയമം പുറത്തിറക്കും, നാളെ മറ്റൊന്ന്. അഫ്ഗാനിസ്ഥാനിലെ ബമ്യാന് പ്രവിശ്യയില്നിന്നുള്ള വിദ്യാര്ഥിയാണ് 26 വയസ്സുകാരനായ തവാഫുദ്ദീന്. അഫ്ഗാനിസ്ഥാന് സര്ക്കാറിന് കീഴലില് ജോലി ചെയ്യവെയാണ് സ്കോളര്ഷിപ് ലഭിച്ച് ഉപരിപഠനത്തിനായി ഇന്ത്യയിലേക്ക് പുറപ്പെട്ടത്. 12 വയസ്സുള്ള സഹോദരിയും നാല് സഹോദരന്മാരും ഉള്പ്പെടുന്ന കുടുംബം ബമ്യാന് പ്രവിശ്യയിലാണ്. കേരളത്തിലാണ് താമസിക്കുന്നതെങ്കിലും വീട്ടുകാരുടെ സുരക്ഷ ആേലാചിച്ചിട്ട് ആശങ്കയിലാണെന്ന് തവാഫ് പറയുന്നു. വീട്ടുകാര്ക്ക് രാജ്യത്തെ സംഭവവികാസങ്ങളെക്കുറിച്ച് വിവരങ്ങള് ലഭിക്കുന്നില്ല. ഫേസ്ബുക്ക് മെസഞ്ചര് വഴി മാത്രമാണ് കുടുംബാംഗങ്ങളെ ബന്ധപ്പെടുന്നത്.കേന്ദ്ര വിദേശകാര്യ മന്ത്രാലയത്തിന് കീഴിലെ ഇന്ത്യന് കൗണ്സില് ഫോര് കള്ചറല് റിലേഷന് സ്കോളര്ഷിപ് വഴിയാണ് വിദ്യാര്ഥികള് ഇന്ത്യയില് പഠിക്കാനെത്തുന്നത്. ഇത്തവണ 1000 പേര്ക്കാണ് ബിരുദം, ബിരുദാനന്തര ബിരുദം, പിഎച്ച്.ഡി എന്നിവയില് സ്കോളര്ഷിപ് അനുവദിച്ചത്. നിലവില് എം.ജി സര്വകലാശാലയില് പത്ത് അഫ്ഗാന് വിദ്യാര്ഥികളാണ് പഠിക്കുന്നത്. അതില് നാലുപേര് പെണ്കുട്ടികളാണ്. രണ്ടുപേര് കോഴ്സ് പൂര്ത്തിയാക്കി നാട്ടിലേക്ക് മടങ്ങി. കാസര്കോട് കേന്ദ്ര സര്വകലാശാലയില് മൂന്ന് വിദ്യാര്ഥികളാണ് പഠിക്കുന്നത്. കാലിക്കറ്റ് സര്വകലാശാലയില് പത്തിലധികം പേര് പഠിക്കുന്നുണ്ട്.